laion/Wikipedia-Exotic huggingface dataset:
שארלוט הופ

שארלוט הופ (באנגלית: Charlotte Hope; נולדה ב-15 באוקטובר 1990) היא שחקנית אנגלייה. הופ ידועה בעיקר מהופעותיה בתפקיד מירנדה בסדרת הדרמה "משחקי הכס" של HBO, בתפקיד קתרין מאראגון בדרמה ההיסטורית של ערוץ Starz "הנסיכה הספרדייה", פיליפה הוקינג בסרט הביוגרפי על סטיבן הוקינג "התאוריה של הכול", ובתפקיד האחות ויקטוריה בסרט האימה העל-טבעי "הנזירה". הופ נולדה בסולסברי שבווילטשייר. היא למדה צרפתית וספרדית באוניברסיטת אוקספורד. במהלך הלימודים מצאה סוכן, והחלה לשחק באופן מקצועי. תפקידה הראשון בקולנוע היה בסרט המוזיקלי "עלובי החיים" בתפקיד אישה בבית חרושת. ב-2013 החלה הופ לגלם את דמותה של מירנדה, אהובתו הסדיסטית של רמזי בולטון, בסדרת הפנטזיה של HBO "משחקי הכס". היא המשיכה לשחק בתפקיד זה עד שהדמות מתה במהלך העונה החמישית, וגופתה התגלתה בתחילת העונה השישית. ב-2014 כיכבה בתפקיד אורח בעונה השנייה של הסדרה "המוסקטרים", וגילמה את שארלוט מלנדורף. באותה שנה הופיעה בסרט "התאוריה של הכול" בתפקיד פיליפה הוקינג, אחותו הצעירה של סטיבן הוקינג. ב-2015 שיחקה בתפקיד ראשי בסרט הפשע "North v South" בתפקיד וילו קלארק. עוד באותה שנה, הופיעה הופ בווידאו קליפ של השיר "Beautiful to Me" של אולי מארס. ב-2016 הופיעה הופ בדרמה הרומנטית ביוגרפית "הממלכה המאוחדת", ובסרט "בעלי ברית". ב-2017 שיחקה בתפקיד משנה בסרט הדרמה "Three Christs". ב-2018 כיכבה בסרט האימה "הנזירה". בתיאטרון הופיעה הופ במחזות כגון "Buried Child" משנת 2016. ב-2017 שיחקה בתפקיד זארה במחזה "אלביון" שהועלה בתיאטרון אלמיידה. ב-2018 גילמה את אימו של ד"ר מייקלס במחזה "Good for Otto" עם להקת התיאטרון The New Group. במרץ 2018 לוהקה הופ לתפקיד הראשי בסדרת הדרמה של ערוץ Starz "הנסיכה הספרדייה", לגלם את קתרין מאראגון. הסדרה היא סדרת המשך של "מלכה לבנה" ו"נסיכה לבנה". בינואר 2020 הופיעה הופ בתפקיד אנאבל קונורס בעונה השנייה של הסדרה "בנקרופט" לצדה של שרה פאריש. שארלוט הופ, ברשת החברתית אקס (טוויטר) שארלוט הופ, במסד הנתונים הקולנועיים IMDb (באנגלית) שארלוט הופ, באתר AllMovie (באנגלית) שארלוט הופ, במסד הנתונים הקולנועיים KinoPoisk (ברוסית) Aftab, Kaleem (28 בנובמבר 2016). "Charlotte Hope interview: 'I don't feel like it was a lucky break, I got 'Game of Thrones' because I was good at acting'". The Independent. נבדק ב-11 בספטמבר 2017. {{cite web}}: (עזרה) Kroll, Justin (20 ביולי 2016). "'Game of Thrones' Actress Charlotte Hope Joins Richard Gere in 'The Three Christs'". Variety. נבדק ב-21 באוקטובר 2016. {{cite web}}: (עזרה) Fitzpatrick, Kevin (28 ביוני 2012). "'Game of Thrones' Season 3 Casts a New Lady". ScreenCrush. {{cite web}}: (עזרה) Vena, Jocelyn. "Olly Murs Enlists 'Game of Thrones' Star Charlotte Hope For 'Beautiful to Me' Video". Billboard. נבדק ב-22 באוקטובר 2016. {{cite web}}: (עזרה) Kit, Borys (1 במאי 2017). "'Game of Thrones' Actor Charlotte Hope Joins New Line's 'The Nun' (Exclusive)". The Hollywood Reporter. נבדק ב-7 במאי 2017. {{cite web}}: (עזרה) "Cast & Creative". The New Group. "Good For Otto". The New Group. אורכב מ-המקור ב-18 ביוני 2018. נבדק ב-18 במאי 2018. {{cite web}}: (עזרה) Turchiano, Danielle (17 במאי 2018). "Starz's 'The Spanish Princess' Casts Charlotte Hope, Sets All Female Directors". Variety. {{cite web}}: (עזרה) "When is Bancroft back on TV for series 2?". Radio Times (באנגלית). נבדק ב-2020-01-25.
פלקסיטריאניזם

פלקסיטריאניזם (באנגלית: Flexitarianism, הלחם של המילים flexible [גמישות] ו-vegetarianism [צמחונות]), המכונה גם צמחונות למחצה (באנגלית: Semi-vegetarianism), הוא אורח חיים תזונתי הכרוך בעיקר באכילת מאכלים צמחוניים כאשר בשרים ודגים נאכלים בכמויות מוגבלות. בשנת 2003 בחרה האגודה האמריקאית לדיאלקטים (אנ') במילה "פלקסיטריאניזם" כמילה השימושית ביותר לאותה השנה. אנשים שמקפידים על דיאטה זו עושים זאת לרוב מסיבות בריאותיות, כולל להימנע מלחלות במחלות לב, בסוכרת או בשבץ מוחי, אך גם על מנת לוודא שהם יצרכו מספיק חומצות אמינו חיוניות, ויטמינים (B12) ומינרלים. יום שני ללא בשר מיקי חיימוביץ', בואו נדבר על הפרה שבחדר, אוניברסיטת תל אביב, 23 באפריל 2023 Langley-Evans, Simon (2009). Nutrition: A Lifespan Approach. Wiley. p. 172. ISBN 978-1-4443-1640-7. There are many forms of vegetarian diet from the semi-vegetarian (consumes meat infrequently)... "Becoming a Vegetarian". Kidshealth.org. נבדק ב-2015-05-02. "Semi-Vegetarian - Vegetarianism". Medicine Online. semi-vegetarian: mostly follows a vegetarian diet but eats meat, poultry and fish occasionally Koletzko, Berthold (2008). Pediatric Nutrition in Practice. Karger. p. 130. ISBN 978-3-8055-8477-7. "2003 Words of the Year". American Dialect Society. 2007-01-13. נבדק ב-2007-12-03. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
פראז'נה פרמיטה

פראז'ניה פרמיטה (בסנסקריט: Prajñāpāramitā) או פאניה פרמי כפי שמבוטא בפאלי הוא מושג מרכזי בזרם המאהאינה הבודהיסטי, ומשמעותו המילולית היא "שלמות החוכמה הנעלה/הנשגבת" והוא אחד מסדרה של מושגים המכונים פרמיטה. חוכמה זו מתוארת בסדרת כתבים (סוטרות), שמטרתה להביא לידי שלמות את תפישת המציאות כפי שהיא. מבין שלושת סימני הקיום המתארים את טבען של כל התופעות, היא שמה דגש מיוחד על עקרון הריקות (בסנסקריט: שונייטא), ועל היעדר מהות פנימית עצמאית. לימוד ותרגול שלמות החוכמה מהווים גורם מוביל בדרכו של הבודהיסטווה, החותר להארה במטרה לשחרר מסבל ("דוקהה") את כל היצורים החיים. שלמות החוכמה מתוארת בתמציתיות בסוטרת היהלום ובסוטרת הלב. יובל אידו טל, בודהיזם: מבוא קצר, הוצאת מפה / אוניברסיטת תל אביב, 2006 צ'וני דרפקה שדרופ, פיצוח הצופן של הריקות, מתרגמים: אריה ודבורה צביאלי, הוצאת לב הדהרמה, 2009 מדיה וקבצים בנושא פראז'נה פרמיטה בוויקישיתוף סוטרת הלב של שלמות החוכמה, מתרגם: עודד רז, "המיינד מואר" סוטרת הלב, מתרגמת: לאמה דבורה הלה סוטרת הלב, מתרגמת: ענת צחור, באתר, "בודהיזם בישראל" Heart Sutra (אנגלית וסנסקריט), תרגום: זואיו ה. אינגאקי פראז'נה פרמיטה, באתר אנציקלופדיה בריטניקה (באנגלית) סוטרת היהלום | הקדמה, באתר פרפנצ'ה הוצאה לאור ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
מזון-על

מזון-על (באנגלית: Superfood) הוא מונח שיווקי, המשמש לתיאור מזונות מסוימים, ומייחס להם יתרונות לבריאות האדם הנובעים מכך שהם בעלי צפיפות תזונתית גבוהה (אנ'). המונח הפך נפוץ במהלך העשור הראשון של המאה ה-21. אין שום בסיס מדעי המאפשר לקבוע אם מזונות מסוימים נכללים בקטגוריה זו או לא, ועל כן ישנה במדעי התזונה והרפואה ספקנות רבה לגבי עצם המושג. באיחוד האירופי נקבע כי החל מ-1 ביולי 2007 אסור לשווק מוצרים כמזונות-על, אלא אם ניתן לספק הוכחות המתבססות על מחקר מדעי מהימן התומכות בקביעה זו. כמזון-על משווקים למשל סוגים שונים של כרוב, אגוזים, פירות יער, מיקרו-ירוקים ועוד. אוכמניות - נחשבות בקרב רבים למזון-על, מכיוון שהן מכילות כמויות משמעותיות של נוגדי חמצון, פיטוכימיקלים(אנ'), ויטמין C, ואשלגן, אשר לפי ההערכה מספקים יתרונות בריאותיים. חסה עם עריכה גנטית. צרי בריקנר, האמת על מזונות העל, במדור "יש מקום לספק" באתר של מכון דוידסון לחינוך מדעי, 14 בפברואר 2019 מערכת וואלה! בריאות‏, 5 "מזונות על" שממש לא ראויים לתואר הזה, באתר וואלה, 26 בפברואר 2022 [1] "The science behind superfoods: are they really super?". European Food Information Council. בנובמבר 2012. נבדק ב-21 באוקטובר 2014. {{cite web}}: (עזרה) Fitzgerald M (2014). "It's a Bird! It's a Plane! It's Superfood!". Diet Cults: The Surprising Fallacy at the Core of Nutrition Fads and a Guide to Healthy Eating for the Rest of US. Pegasus Books. ISBN 978-1-60598-560-2. Susan Seliger, "'Superfoods' Everyone Needs" in WebMD, [2] כך הצליחו חוקרים ישראלים להפוך את החסה למזון על: "בקרוב נראה אותה בשוק", באתר ‏מאקו‏, 3 בנובמבר 2021
הר ברנהאם (ארץ מרי בירד)

הר ברנהאם (באנגלית: Mount Burnham) הוא הר בהרי קלארק, ברכסי פורד, בארץ מרי בירד, שבאנטארקטיקה. ההר ממוקם 3 קילומטרים צפונית להר ואן וולקנברג. גובהו של ההר 1,170 מטרים מעל פני הים; והוא ההר ה-3,706 בגובהו באנטארקטיקה. ההר התגלה בשנת 1940 בטיסות תצפית שיצאו מבסיס וסט (West Base) של השירות האנטארקטי של ארצות הברית. ההר נקרא על שמו של גאי ברנהאם (Guy Burnham), קרטוגרף בבית הספר לגאוגרפיה באוניברסיטת קלארק בווסטר במדינת מסצ'וסטס שבארצות הברית. הר ברנהאם באתר הסקר הגאולוגי של ארצות הברית הר ברנהאם באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
הר ואן וולקנברג

הר ואן וולקנברג (באנגלית: Mount Van Valkenburg) הוא הר בהרי קלארק, ברכסי פורד, בארץ מרי בירד שבאנטארקטיקה. ההר ממוקם 1.9 קילומטרים דרומית להר ברנהאם. גובהו של ההר 1,165 מטרים מעל פני הים; והוא ההר ה-3,717 בגובהו באנטארקטיקה. ההר התגלה בשנת 1940 בטיסות תצפית שיצאו מבסיס וסט (West Base) של השירות האנטארקטי של ארצות הברית. ההר נקרא על שמו של סמיואל ואן וולקנברג (Samuel Van Valkenburg), פרופסור לקרטוגרפיה ומנהל בית הספר לגאוגרפיה באוניברסיטת קלארק בווסטר במדינת מסצ'וסטס שבארצות הברית. הר ואן וולקנברג באתר הסקר הגאולוגי של ארצות הברית הר ואן וולקנברג באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי הרי אנטארקטיקה לפי גובהם
הר ברנהאם

האם התכוונתם ל... אנטארקטיקה הר ברנהאם (ארץ אואטס) – הר בארץ אואטס שבאנטארקטיקה הר ברנהאם (ארץ מרי בירד) – הר בארץ מרי בירד שבאנטארקטיקה ארצות הברית הר ברנהאם (קליפורניה) – הר בהרי סאן גבריאל במדינת קליפורניה שבארצות הברית
הר ברנהאם (ארץ אואטס)

הר ברנהם (באנגלית: Mount Burnham) הוא הר הבולט מהמרדות המערביים של רכס דניאלס, בארץ אואטס שבאנטארקטיקה. ההר ממוקם 10 קילומטרים דרומית להר ביג ברד'ר שבהרי USARP. גובהו של ההר 2,810 מטרים מעל פני הים; והוא ההר ה-432 בגובהו באנטארקטיקה. ההר התגלה ומופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1963. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של ג'יימס ב. ברנהאם (James B. Burnham), שהיה פיזיקאי חוקר יונוספרה, בתחנת הקוטב הדרומי בחורף האוסטרלי של שנת 1958 ובחורף האוסטרלי של שנת 1961. הר ברנהאם באתר הסקר הגאולוגי של ארצות הברית הר ברנהאם באתר הגאזט האנטארקטי של ממשלת ניו זילנד הר ברנהאם באתר הגאזט האנטארקטי של ממשלת אוסטרליה הר ברנהאם באתר הגאזט האנטארקטי המשווה SCAR של ממשלת אוסטרליה הר ברנהאם באתר peakbagger גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם מידע היסטורי
זירעון (בוטניקה)

זֵרְעוֹן (באנגלית: Achene) הוא סוג של פרי יבש פשוט המיוצר על ידי מינים רבים של בעלי פרחים. זירעונים הם חד-שחלתיים (נוצרים מעלה שחלה אחד) ולא נפתחים (הם אינם נפתחים בבגרותם). זירעונים מכילים זרע אחד שממלא את הפרי כמעט עד לדופן הפרי, אך אינו צמוד אליה. במינים רבים, מה שקרוי "זרע" בשפת היום-יום הוא למעשה זירעון. המראה דמוי-הזרע של הזירעון נובע מנוקשות דופן הפרי שעוטף את הזרע הבודד בקרבה כזו עד שנראה כמעטה הזרע. הפרי של צמחים ממשפחת המורכבים דומה מאוד לזירעון, ולעיתים גם מכונה זירעון, אף על פי שהוא נוצר משחלה תחתית מורכבת (עם תא שחלה אחד). הפירות של הנורית, הכוסמת, הכרוויה, הקינואה, הירבוז, והקנאביס הם זירעונים. הזירעונים של תות השדה לפעמים נחשבים בטעות לזרעים. תות השדה הוא פרי מורכב, שמקבץ זירעונים בצידו החיצוני, והחלק הנאכל הוא המצעית ולא רק הזירעונים (הפירות האמתיים). ורד מניב מקבץ של זירעונים העטופים בגביע הפרח. זירעון מכונף כמו זה של האדר נקרא כנפית (samara). לכמה זירעונים יש מבני-עזר דמויי-שיער הגורמים להם להינשא ברוח. הטיפוס הזה מכונה יחידת הפצה (diaspore (אנ')). גרגיר הוא סוג של פרי הקרוב לזירעון אך שונה בכך שדופן הפרי מאוחה למעטה הזרע הדק. נֹאדוֹן (utricle) דומה לזירעון, אך הפרי הוא כעין שלפוחית או מנופח. מגוון זירעונים שונים: כנפית של אדר ברגרינאום, זירעון עם מבנים דמויי כנף. תא ההפצה של פולסטילה (Coreopsis tinctoria) ממשפחת הנוריתיים. נישא ברוח כזירעון בודד או כמקבץ זירעונים. לזירעונים טפולות ארוכות-שיער שמתפתחות מעמוד העלי של הפרח. Coreopsis tinctoria בארבעה שלבי תפרחת. שני זירעונים בגוני חום-אדמדם. היווצרות זירעונים עם קמילת הפרח במין Coreopsis tinctoria. כנפית של Combretum zeyheri, זירעון עם מבנים דמויי כנף. מדיה וקבצים בנושא זירעון בוויקישיתוף זירעון, באתר אנציקלופדיה בריטניקה (באנגלית) זֵרְעוֹן במילון ביולוגיה כללית (תשס"ט), 2009, באתר האקדמיה ללשון העברית Gilman, D. C.; Peck, H. T.; Colby, F. M., eds. (1905). "Achene" . New International Encyclopedia (1st ed.). New York: Dodd, Mead כְּנָפִית במילון ביולוגיה כללית (תשס"ט), 2009, באתר האקדמיה ללשון העברית יְחִידַת הֲפָצָה במילון ביולוגיה כללית (תשס"ט), 2009, באתר האקדמיה ללשון העברית Harris, James G. (2001). Plant Identification Terminology: An Illustrated Glossary (2nd ed.). Payson, Utah: Spring Lake Publishing. p. 131. ISBN 0-9640221-6-8.
יחסי פפואה גינאה החדשה – רוסיה

יחסי פפואה גינאה החדשה–רוסיה הם היחסים הדיפלומטיים בין המדינה העצמאית של פפואה גינאה החדשה לבין הפדרציה הרוסית. פגישה עסקית תחת הכותרת "רוסיה - פפואה גינאה החדשה: פרספקטיבות של שיתוף פעולה" נערכה ב-13 במאי 2019, בפורט מורסבי, פפואה גינאה החדשה, שאורגנה על ידי קרן מיקלו-מקלאי בתמיכת משרד החוץ של הפדרציה הרוסית, לשכת המסחר והתעשייה של פורט מורסבי, חברת "מקליי השקעות", בהשתתפות קהילת העסקים של פפואה גינאה החדשה. את הפגישה פתח מנהל קרן מיקלו-מקלאי לשימור מורשת אתנוקולטורלית, ניקולאי מיקלו-מקלאי, שהדגיש את המשמעות ההיסטורית של אירוע זה המסמן שלב חדש ביחסים הכלכליים הדו-צדדיים בין שתי המדינות שלנו. לאחר מכן הוא נתן את הבמה לשגרירת רוסיה, ליודמילה וורוביבה, שהצביעה על הדברים הבאים: פסגת ה-APEC שהתקיימה בנובמבר 2018 הייתה הצלחה גדולה. במסגרת הפסגה התקיימו מספר שיחות מהותיות בהן משתתפים התלבטו בסוגיות רלוונטיות. השגרירה הודתה לניקולאי מיקלו-מקלאי על אירוח הפגישה והמאמצים הנמרצים לחיזוק השותפות בפפואה גינאה החדשה. כמו כן היא ציינה שהמדינות מקדמות את סדר היום המשותף על בסיס יציב ומתקדם, והפגישה הזו מייצגת תוצאה של הסכמים קודמים. השגרירה הפנתה את תשומת הלב לעובדה שהעבודה להקלה על הפטור ההדדי מדרישות הוויזה בעיצומה, מה שאמור להגביר את זרם התיירים מרוסיה. פפואה גינאה החדשה היא מדינה שיש לה פוטנציאל כלכלי עצום, והיא אחת היצואניות המובילות של תה, קפה, תבלינים, פירות ים ופולי קקאו. בנוגע לתחום החינוכי וההומניטרי, קיימים כבר יעדים מסוימים שאנו מוכנים לפעול עליהם: היינו, תוכניות חילופי סטודנטים אשר יאפשרו לסטודנטים של PNG ללמוד ברוסיה, ובניית בית חולים במאדנג. רוסיה מחזיקה בפפואה ניו גינאה קונסוליה כללית בפורט מורסבי, ואילו פפואה ניו גינאה אינה מיוצגת כלל ברוסיה. מדיה וקבצים בנושא יחסי פפואה גינאה החדשה – רוסיה בוויקישיתוף רוסיה - פפואה גינאה החדשה: נקודות מבט של שיתוף פעולה באתר news, 14 במאי 2019 אתר על יחסי מדינות
עידן כהן (כדורגלן)

עידן כהן (נולד ב-6 ביוני 1996) הוא כדורגלן ישראלי המשחק בעמדת המגן הימני בהפועל ניר רמת השרון. כהן נולד למשפחה אטיאס ישראלית בארצות הברית, וכשהיה בן שנתיים עבר עם משפחתו לדרום תל אביב. כעבור שש שנים עברה המשפחה לניו יורק, וכשהיה בן 11 חזר לישראל וגדל ברמת חן. כהן החל לשחק כדורגל בקבוצות הילדים של הכח עמידר רמת גן, ובגיל 14 הצטרף למחלקת הנוער של הפעל תל אביב. בשנת 2015 זכה כהן בגביע המדינה עם קבוצת הנוער של המועדון, ולאחר מכן הושאל להפועל ראשון לציון. ב-21 באוגוסט 2015 ערך את הופעת הבכורה שלו בקריירה, בניצחון 3–1 על הפועל נצרת עילית, ובסך הכל בעונת 2015/2016 ערך עשר הופעות בליגה הלאומית. בעונת 2016/2017 הושאל לבית"ר תל אביב רמלה, במדיה ערך 19 הופעות בליגה הלאומית. ב-1 ביוני 2017 חזר כהן להפועל תל אביב, לאחר שירדה לליגה הלאומית. ב-3 באוגוסט 2017 ערך את הופעת הבכורה שלו בקבוצה הבוגרת של המועדון, כשפתח בהרכב במשחק מול הפועל רמת גן בגביע הטוטו. חמישה ימים לאחר מכן כבש את שער הבכורה שלו בקריירה, בניצחון 4–1 על הפועל בני לוד בגביע הטוטו. בליגה כבש שער אחד ב-27 הופעות בעונת 2017/2018, ובסופה העפיל עם הקבוצה בחזרה לליגת העל. במחזור הפתיחה של עונת 2018/2019 ערך כהן את הופעת הבכורה שלו בליגת העל, בהפסד 1–2 להפועל חדרה. ב-29 באוקטובר 2018 כבש את שער הבכורה שלו בליגת העל, בהפסד 1–2 למכבי חיפה, ואת העונה הוא סיים עם שני שערים ב-28 הופעות ליגה. בעונת 2019/2020 ערך 16 הופעות בליגת העל והעפיל עם הקבוצה לפלייאוף העליון ולחצי גמר גביע המדינה, אך לאחר דחיית משחקי הליגה בעקבות מגפת הקורונה הסתיים חוזהו והוא שוחרר מהמועדון. ב-4 בספטמבר 2020 חתם כהן בקבוצת הרטפורד אתלטיק מהרטפורד בירת קונטיקט, אשר מתמודדת בליגת ה-USL, הליגה השנייה בחשיבותה בארצות הברית. ב-23 ביוני 2021 חתם כהן בקבוצת הפועל רמת גן מהליגה הלאומית. ב-21 ביולי 2022 חתם במכבי פתח תקווה. ב-18 בינואר חתם כהן בהפועל ניר רמת השרון. מדיה וקבצים בנושא עידן כהן בוויקישיתוף עידן כהן, באתר ההתאחדות לכדורגל בישראל עידן כהן, באתר Transfermarkt עידן כהן, באתר Soccerway עידן כהן, באתר FootballDatabase.eu אופיר סער‏, עידן כהן: "סיני אמר לי: 'נלחמתי בהנהלה, אף אחד לא צריך לשחק בחינם'", באתר וואלה, 31 ביולי 2020 נדב צנציפר, הפועל ת"א: עידן כהן ואופיר טקיאר חתמו, באתר ynet, 1 ביוני 2017 מאור רחמני, ‏ליגיונר חדש בארה"ב: עידן כהן חתם בהארטפורד, באתר ONE‏, 4 בספטמבר 2020 לאומית: עידן כהן חתם בהפועל רמת גן, ירין שרעבי ברמת השרון, באתר וואלה, 23 ביוני 2021 תומר חבז, ‏ינקו קרוב לסיכום על הארכת חוזהו באום אל פאחם, באתר ONE‏, 18 בינואר 2024
בריליאנס H530

בריליאנס H530 (בסינית: 中华H530', באנגלית: Brilliance H530) היא מכונית משפחתית גדולה, המוגדרת מכונית קומפקטית, מתוצרת יצרנית הרכב הסינית Brilliance Auto (אנ') (שם רשמי: HuaChen Group Auto Holding Co., Ltd) אשר מיוצרת בסין משנת 2011. בנוסף מיוצר הדגם במצרים באמצעות Bavarian Auto Group (אנ') משנת 2011. אחריות יצרן בסין: 3 שנים / 60,000 ק"מ. 5 נוסעים. מנוע קדמי. מנוע בנזין. סוג הנעה: הנעה קדמית. קיבולת מכל דלק - 55 ליטר. צמיגים : 195 / 65 R15. מחיר היחידה נע בין 79,800–125,800 רנמינבי (2011, בסין). באפריל 2014 עבר הדגם מתיחת פנים ומחירו הופחת. מחיר היחידה נע בין 65,000–95,000 רנמינבי (2014, בסין). "בריליאנס H530" "בריליאנס H530" "בריליאנס H530" "בריליאנס H530" "בריליאנס H530" "בריליאנס H530" בריליאנס H330 בריליאנס BC3 בריליאנס V5 בריליאנס V6 בריליאנס V7 אתר האינטרנט הרשמי של בריליאנס H530 מדיה וקבצים בנושא בריליאנס H530 בוויקישיתוף בריליאנס H530, סרטון באתר יוטיוב בריליאנס H530, סרטון באתר יוטיוב Bavarian Auto Group - קבוצת הרכב הבווארי היא חברה מצרית לייצור ומכירה של רכבי BMW בשוק המקומי, ובנוסף מרכיבה ומשווקת את מותג הרכב הסיני Brilliance במצרים "בריליאנס H530" carnewschina.com/2011/08/06/brilliance-530 "בריליאנס H530" carnewschina.com/2011/08/17/brilliance-h530-to-be-listed-in-china-on-august-29 "בריליאנס H530" autotalkz.com/cat-brilliance/brilliance-h530 "בריליאנס H530" car.info/en-se/brilliance/h530 "בריליאנס H530" - מפרט chinamobil.ru/eng/brilliance/h530 "בריליאנס H530" carnewschina.com/2011/08/17/brilliance-h530 "בריליאנס H530", מתיחת פנים שנת 2014 carnewschina.com/2014/04/24/facelifted-brilliance-h530-sedan-debuts-on-the-beijing-auto-show "בריליאנס H530" carnewschina.com/2016/09/08/facelifted-brilliance-h530-launched-on-the-chengdu-auto-show-in-china
הלמוט מרקו

הלמוט מרקו (בגרמנית: Helmut Marko, נולד ב-27 באפריל 1943) הוא יועץ מקצועי של קבוצות המרוצים של חברת רד בול (רד בול רייסינג ורייסינג בולס) וראש התוכנית לפיתוח נהגים צעירים של רד בול. בעבר היה נהג מרוצים והתחרה בפורמולה 1 ובמרוץ 24 השעות של לה מאן. מרקו נולד בגראץ, אוסטריה. בילדותו למד בכיתה אחת עם יוכן רינדט, שזכה באליפות הפורמולה 1 בעונת 1970. בשנת 1967 הוענק לו תואר דוקטור במשפטיםבמהלך העונות 1971 ו-1972 התחרה במספר מרוצי גרנד פרי, אך לא צבר נקודות. במרוצי סיבולת הוא הגיע להישגים טובים יותר עם ניצחון במרוץ 24 השעות של לה מאן בשנת 1971 כשהוא נוהג בפורשה 917K יחד עם חייס ואן לנה. במהלך המרוץ קבעו השניים מרחק שיא של 5,335.313 ק"מ, הישג שהחזיק מעמד עד לשנת 2010. בשנת 1972 קבע את זמן ההקפה המהירה ביותר במרוץ טארגה פלוריו. הוא הצליח לצמצם את הפער מהמוביל ביותר משתי דקות וסיים את המרוץ במקום השני בפער של 17 שניות בלבד אחרי המנצח. שבועות לאחר מכן, במהלך גרנד פרי צרפת, נפגע בעינו מאבן שניתזה על ידי מכוניתו של אמרסון פיטיפלדי. האבן ניקבה את מגן הקסדה וגרמה לאיבוד הראיה בעין שמאל, פציעה שסיימה עבור מרקו את קריירת המרוצים. מרקו הוא הבעלים של 2 מלונות בגראץ. שימש כמנהלם של נהגי המרוצים גרהרד ברגר וקארל וונדלינגר. בשנת 1989 הקים את קבוצת RSM שהתחרתה בפורמולה 3 ובפורמולה 3000. בשנת 1999 מונה לאחראי על תוכנית הפיתוח לנהגים צעירים של רד בול, במקביל שינה את שם קבוצתו לרד בול ג'וניור. מאז שנת 2005 משמש כיועץ לקבוצות המרוצים של רד בול (רד בול רייסינג ואלפאטאורי). מדיה וקבצים בנושא הלמוט מרקו בוויקישיתוף Die Diagnosen des Doktors (בגרמנית) Red Bull's Dr Helmut Marko, the mastermind behind Sebastian Vettel, The Guaridian, 14 November 2010
יחסי טורקיה–טורקמניסטן

יחסי טורקיה–טורקמניסטן (בטורקית: Türkiye-Türkmenistan ilişkileri, ברוסית: Туркмено-турецкие отношения, בטורקמנית: Türkiýe-Türkmenistan gatnaşyklary ) הם יחסי החוץ בין הרפובליקה הטורקית ובין טורקמניסטן. טורקיה הייתה המדינה הראשונה בעולם שהכירה בעצמאותה של טורקמניסטן בתקופה של התפרקות ברית המועצות והמדינה הראשונה שפתחה שגרירות במדינה החדשה. טורקמניסטן מחזיקה בטורקיה שגרירות באנקרה וקונסוליה הכללית באיסטנבול. שתי המדינות הם חברות מלאות של הארגון לשיתוף פעולה כלכלי, הארגון לשיתוף פעולה אסלאמי, הארגון הבינלאומי לתרבות טורקית והארגון לביטחון ולשיתוף פעולה באירופה. שתי המדינות חולקות קשרי תרבות קרובים. שתיהן בעלות אוכלוסייה שרובה מוסלמים סונים, הן בעיקר מאוכלסות על ידי עמים טורקיים; השפות טורקית וטורקמנית שייכות לקבוצת שפות טורקיות. טורקיה היא אחת מ-47 מדינות בעולם, שבהן מחזיקי דרכון טורקמני יכולים לבקר בלי ויזה. רשת הסחר בין שתי המדינות ב-2009 הייתה 1.6 מיליארד דולר מספר זה היווה 52% גידול משנת 2008. באותו הזמן טורקיה הייתה שותפת הסחר השני בגודלה עבור טורקמניסטן. ב-2013 יותר מ-600 חברות טורקיות היו מושקעות מעל 1,270 פרויקטים שכ-1,200 מהם היו בערך הכולל של 15 מיליארד דולר. הגדלת שיתוף הפעולה הכלכלי בין שתי המדינות הפכה את טורקמניסטן, לשותפה הראשונה של טורקיה במרכז אסיה, במספר הפרויקטים המיושמים. Ministry of Foreign Affairs (Turkey). "Relations between Turkey and Turkmenistan". נבדק ב-10 בנובמבר 2015. {{cite web}}: (עזרה) Ministry of Foreign Affairs (Turkmenistan). "Diplomatic missions and consulare post offices of Turkmenistan abroad". אורכב מ-המקור ב-2016-11-21. נבדק ב-10 בנובמבר 2015. {{cite web}}: (עזרה) www.henleyglobal.com. "The Henley&Partners Visa Restrictions Index 2015" (PDF). אורכב מ-המקור (PDF) ב-2019-10-11. נבדק ב-10 בנובמבר 2015. {{cite web}}: (עזרה) www.timaticweb.com. "National Turkmenistan (TM) /Destination Turkey (TR)". נבדק ב-10 בנובמבר 2015. {{cite web}}: (עזרה)(הקישור אינו פעיל) www.dunya.com. "Turkey, Turkmenistan vow to improve trade ties". נבדק ב-10 בנובמבר 2015. {{cite web}}: (עזרה) en.trend.az. "Turkmenistan, Turkey discuss development of bilateral relations". אורכב מ-המקור ב-2018-10-25. נבדק ב-10 בנובמבר 2015. {{cite web}}: (עזרה)
בריליאנס BC3

בריליאנס BC3 (באנגלית: Brilliance BC3, קרויה גם בסין: Brilliance M3, קרויה במצרים: Brilliance Kouper, קרויה בגרמניה BC3 GT) היא מכונית ספורט, המוגדרת קופה, מתוצרת יצרנית הרכב הסינית Brilliance Auto (אנ') (שם רשמי: HuaChen Group Auto Holding Co., Ltd) אשר יוצרה בסין בין השנים 2007–2011. בנוסף הורכב הדגם במצרים באמצעות Bavarian Auto Group (אנ') ובגרמניה באמצעות BMW. 3 דלתות קופה - האצ'בק. מנוע קדמי. מנוע בנזין. סוג הנעה: הנעה קדמית. בשנת 2009 יוצרו 1,300 יחידות בסין. בשנת 2010 יוצרו 845 יחידות בסין. מחיר היחידה בסין בשנת 2008 נע בין 128,900–182,800 רנמינבי. "בריליאנס BC3" "בריליאנס BC3" "בריליאנס BC3" "בריליאנס BC3" "בריליאנס BC3" "בריליאנס BC3" "בריליאנס BC3" "בריליאנס BC3", מבט ללוח מחוונים בריליאנס H330 בריליאנס H530 בריליאנס V5 בריליאנס V6 מדיה וקבצים בנושא בריליאנס BC3 בוויקישיתוף בריליאנס BC3, סרטון באתר יוטיוב "בריליאנס M3" אתר היצרן "בריליאנס BC3" web.archive.org/web/20081108030502 Bavarian Auto Group - קבוצת הרכב הבווארי היא חברה מצרית לייצור ומכירה של רכבי BMW בשוק המקומי, ובנוסף מרכיבה ומשווקת את מותג הרכב הסיני Brilliance במצרים "בריליאנס BC3" ultimatecarpage.com/car/3169/Brilliance-BC3-Coupe "בריליאנס BC3" car.info/en-se/brilliance/bc3 "בריליאנס BC3" - תמונה web.archive.org/web/20101219202829 "בריליאנס BC3" chinamobil.ru/eng/brilliance/m3
יחסי ברזיל – קוריאה הדרומית

יחסי ברזיל–קוריאה הדרומית הם היחסים הדו-צדדיים בין ברזיל לבין קוריאה הדרומית. לדברי סקר ה-BBC‏ World Service‏, 68% מאזרחי דרום קוריאה רואים את השפעת ברזיל באופן חיובי, ו-19% רואים זאת באופן שלילי, התפיסה החיובית ביותר של ברזיל מכל מדינות אסיה. היחסים הפוליטיים של ברזיל עם קוריאה הדרומית החלו ביוני 1949, אז הכירה ברזיל רשמית בקוריאה הדרומית. ברזיל הייתה המדינה השמינית בעולם והאמריקאית הלטינית השנייה (הראשונה הייתה צ'ילה) שהעניקה הכרה זו. היחסים הדיפלומטיים בין המדינות כוננו בשנת 1959. אף על פי שברזיל הקימה את שגרירותה בסיאול בשנת 1965, היחסים, באופן כללי, נותרו ברמות נמוכות מאוד. בשנת 1989 נחתם בברזיליה תזכיר שמטרתו להקים ועדה משותפת שתדון ולטפח שיתופי פעולה גדולים יותר בין שתי המדינות בשנות ה-90. שר החוץ הברזילאי, פרנסיסקו רסק, ביקר בסיאול באוגוסט 1991, הביקור הברזילאי הראשון ברמת השרים, וחתם על הסכם מסגרת לשיתוף פעולה מדעי וטכנולוגי. באותה שנה, ברזיל תמכה ומילאה תפקיד מוביל בתהליך הצטרפותה של דרום קוריאה (וגם זו של צפון קוריאה) לאו"ם. ברזיל מחזיקה בקוריאה הדרומית שגרירות בסיאול, ואילו קוריאה הדרומית מחזיקה בברזיל שגרירות בברזיליה. מדיה וקבצים בנושא יחסי ברזיל – קוריאה הדרומית בוויקישיתוף
מג'לס (פירושונים)

האם התכוונתם ל... מג'לס – הפרלמנט האיראני מג'לס אל-אומה – הפרלמנט של כווית מג'לס (תרבות) – המשתה החצרני האנדלוסי, אותו אימצו עשירי יהודי ספרד בתור הזהב מאג'ליס-א-שורא – המונח הערבי-פרסי לפרלמנט מג'לס-י ח'ברגאן-י רהברי – מועצת המומחים האיראנית
ולרשטיין

האם התכוונתם ל... ולרשטיין (בוואריה) – עיירה בבוואריה רבי אשר ולרשטיין – מרבני גרמניה במאה ה-19, בנו של בעל שאגת אריה, ורבן של קרלסרוהה והדוכסות הגדולה של באדן עמנואל ולרשטיין – סוציולוג נאו-מרקסיסטי יהודי-אמריקאי פנחס ולרשטיין – מראשי גוש אמונים ומועצת יש"ע וראש מועצת מטה בנימין